text: U19-menn: Endaðu á 8. plássið
text: #000000
text: Føroysku U19-mennirnir vóru ov stuttir móti Noreg í dystinum um 7. plássið í HM-endaspælinum. Noreg vann dystin við trimum málum 38-35, eftir hálvleiksstøðuna 22-19, til Noreg.
text: #000001
text: Føroyar spældu uttan Rók Ziskason í dag, tí hann beklaði fótin í dystinum hósdagin. Rókur hevur vart væl í miðverjuni hesa kappingina og var tað saknur í honum í dag. Føroyska miðverjan hevði ilt við at trakka fram á norsku skjúttarnar, og var tað fyrst og fremst við langskotum, at norðmenn vóru omaná fyrstu løtuna. Føroyar fóru yvir til av verja 5-1, men stríddust okkara enn við verjuni. Hetta var eyðsýnt við, at Noreg fingu heili 22 mál í fyrra hálvleiki. Føroyska álopið koyrdi eisini væl og var Óli Mittún ráðandi við 8 málum áðrenn steðgin. Liðini fóru við 22-19 til Noreg til hálvleiks.Føroyar byrjaðu seinna hálvleiki væl og 7 móti 6 spælið riggaði væl. Tá seinni hálvleikur var hálvrunnin var bert eitt mál á muni, men byrjaðu okkara at vísa tekin um møði. Heldur nógvar villur og brendir málmøguleikar vóru næstu løtuna, og komu norðmenn nøkur mál fram um aftur seinastu 10 minuttirnar. Okkara royndu at hála innaftur, men var tað ov seint. Norðmenn vunnu dystin 38-35HM-endaspælið er nú av og endaðu Føroyar við ósigrinum í dag á einum 8. plássi av 32 liðum. Hetta er at rokna sum eitt sera gott úrslit fyri Føroyar, sum við eitt sindur av hepni kundi verið enn betri, tá hugsa verður um tepru tapini fyri Egyptalandi og Portugal. Næsta summar er aftur EM-kapping á skránni hjá hesum árganginum. Tá er talan um U20 EM-endaspælið í Slovenia, sum verður leikt í juli mánaði.Dystargongdin Noreg – Føroyar:5 min. 4-210 min. 8-615 min. 11-820 min. 15-1325 min. 18-1630 min. 22-1935 min. 25-2240 min. 29-2745 min. 32-3150 min. 35-3255 min. 37-3360. min. 38-35Málskjúttar hjá Føroyum:Óli Mittún 11(3)Ísak Vedelsbøl 9Niklas Gaard 5Tóki Fríðriksson 3Jákup Egholm 2Trúgvi Hávardsson 2Tróndur Johnsson 1Búi Poulsen 1Sofus í Selvindi Nattestad 1Málverjar:Leivur Joensen 35%Aleksandar Lacok 6%
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000004
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000007